สคฝ.ยันเงินกองทุนเพียงพอดูแลผู้ฝากเงิน
สคฝ.ชี้เศรษฐกิจดีต่อเนื่อง สถาบันการเงินแกร่ง เงินกองทุนเพียงพอผู้ฝาก เผยคืบหน้าพิโกไฟแนนซ์มีผู้ประกอบการสนใจยื่นขอใบอนุญาตปล่อยกู้ 99 ราย อนุมัติแล้ว 6 ราย
24 ก.พ. 2560

สคฝ.ชี้เศรษฐกิจดีต่อเนื่อง สถาบันการเงินแกร่ง เงินกองทุนเพียงพอผู้ฝาก เผยคืบหน้าพิโกไฟแนนซ์มีผู้ประกอบการสนใจยื่นขอใบอนุญาตปล่อยกู้ 99 ราย อนุมัติแล้ว 6 ราย
นายกฤษฎา จีนะวิจารณะ ประธานกรรมการสถาบันคุ้มครองเงินฝาก (สคฝ.) กล่าวว่า จากภาวะเศรษฐกิจที่ดีขึ้น ปีนี้คาดว่าเศรษฐกิจจะขยายตัวที่ 3.6% ดีขึ้นจากปีที่แล้วที่ 3.2% บวกกับรัฐบาลมีงยประมาณเพิ่มเติมอีก 1.9 แสนล้านบาท ซึ่งคาดว่าจะลงในเศรษฐกิจจริงประมาณ 1.6 แสนล้านบาท เบิกจ่ายได้จริงๆประมาณ 50-60% ทำให้ทิศทางเศรฐกิจปรับดีขึ้นได้ต่อเนื่อง  
ขณะที่ผลการดำเนินงานของสคฝ.ในปี 2559 ที่ผ่านมามีเงินกองทุนคุ้มครองเงิน 1.17 แสนล้านบาท และในแต่ละปีมีเงินนำส่งจากธนาคารพาณิชย์ปีละประมาณ 1,000 ล้านบาท บวกดอกผลจากการอีกประมาณ 3,200 ล้านบาท ถือเป็นระดับที่เพียงพอในการดูแลู้ฝากเงิน ไม่น่ามีปัญหา เพราะด้านสถาบันการเงินก็แข็งแกร่ง มีเงินกองทุนเฉลี่ยทั้งระบบอยู่ที่ 18.05% สูงกว่าเกณฑ์ที่ธนาคารแห่งประเทศไทยกำหนดที่ 8.5% ซึ่งวงเงินในการคุ้มคริงผู้ฝากจะไม่มีการเปลี่ยนแปลง โดยปัจจุบันอัตราการคุ้มครองยังเป็นขั้นบันได (ดูรูปประหอบ) ไม่เปลี่ยนแปลง และจะลดการคุ้มครองเหลือ 1 ล้านบาท ตั้งแต่ 11 ส.ค. 2563 เป็นต้นไป 
นายกฤษฎา กล่าวว่า ส่วนความคืบหน้าการยื่นขอใบอนุญาติของผู้ประกอบการปล้อยกู้พิโกไฟแนนซ์ขณะนี้มีเข้ามาทั้งสิ้น 99 ราย โดยกระทรวงการคลังอนุมัติไปแล้ว 6 ราย คาดว่าผู้ประกอบการจะสามารถเริ่มปล่อยกู้มีส่วนช่วยกระตุ้นเศรษฐกิจได้อีกทางในเร็วๆนี้